Αυτό το λήμμα αφορά το σύλλογο καλαθοσφαίρισης.  Για το ποδοσφαιρικό σωματείο, δείτε: Α.Σ. Άρης Πετρούπολης Αθηνών.   Για άλλες χρήσεις, δείτε: Άρης.

Ο **Αθλητικός Όμιλος Άρης Πετρούπολης** είναι ελληνικό αθλητικό σωματείο που δραστηριοποιείται στην περιοχή της Πετρούπολης, στην Αθήνα, όπου και βρίσκεται η έδρα του, το Κλειστό Γυμναστήριο «Νίκος Παξιμαδάς». Επίσημο έτος ίδρυσής του είναι το 1976 και αγωνίζεται με χρώματα το κόκκινο και το κίτρινο. Ο σύλλογος διατηρεί τμήματα καλαθοσφαίρισης για αθλήτριες και αθλητές όλων των ηλικιακών ομάδων.

Εγκαταστάσεις
-------------

Ο Άρης Πετρούπολης χρησιμοποιεί ως έδρα των αγωνιστικών του υποχρεώσεων το Κλειστό Γυμναστήριο Πετρούπολης «Νίκος Παξιμαδάς», χωρητικότητας 2.000 θεατών. Επιπλέον ως χώροι προπόνησης των ακαδημιών χρησιμοποιούνται επίσης το Κλειστό Γυμναστήριο Αγίας Τριάδας και το Ανοικτό Γήπεδο Αγίου Δημητρίου.

Τμήμα καλαθοσφαίρισης ανδρών
----------------------------

### Ιστορική αναδρομή

Την αγωνιστική περίοδο 2006-07 ο Άρης Πετρούπολης έλαβε μέρος στο Πρωτάθλημα της Α' Κατηγορίας Ανδρών που διοργανώνει η Ε.Σ.Κ. Αττικής με προπονητή το Μιχάλη Γρυλλιωνάκη. Τον κοινό όμιλο συνέθεσαν 16 ομάδες, με τον Άρη να καταλαμβάνει την 4η θέση του τελικού βαθμολογικού πίνακα. Τη χρονιά αυτή δεν διεξήχθησαν Play-offs, συνεπώς αυτή ήταν και η οριστική του θέση. Την επόμενη χρονιά, 2007-08, στα πλαίσια της ίδιας κατηγορίας και υπό τους ίδιους αγωνιστικούς όρους, τερμάτισε στην 3η θέση, ανανεώνοντας την παρουσία του στην κατηγορία για την επόμενη χρονιά.

Την περίοδο 2008-09 ο Άρης πραγματοποίησε νέα προσπάθεια στην Α' Κατηγορία των 16 ομάδων, κλείνοντας όμως τη χρονιά αρκετά χαμηλότερα και συγκεκριμένα στην 8η θέση. Ο απολογισμός του ήταν 18 νίκες και 12 ήττες, ενώ η τελική του θέση του εξασφάλισε την παραμονή χωρίς περιπέτειες. Την επόμενη χρονιά, 2009-10, αν και σημείωσε μία λιγότερη νίκη (17-13), τερμάτισε στην 5η θέση της βαθμολογίας.

Την αγωνιστική περίοδο 2010-11 οι ομάδες της Α' Κατηγορίας είχαν μειωθεί σε 14 στον αριθμό. Με προπονητή πάντα το Γρυλλιωνάκη, η ομάδα της Πετρούπολης συγκέντρωσε 12 νίκες και 14 ήττες. Όντας ο τυχερός τριπλής ισοβαθμίας κατετάγη τελικά στην 8η θέση της τελικής κατάταξης, μένοντας εκτός Play-offs που είχαν στο μεταξύ θεσπιστεί.

Τη χρονιά 2011-12 την καθοδήγηση του συλλόγου ανέλαβε ο Γιάννης Καράμπελας. Ο Άρης έκλεισε την κανονική περίοδο με ισοζύγιο 11 νίκες και 15 ήττες, με αποτέλεσμα να τοποθετηθεί στην 9η θέση της τελικής βαθμολογίας. Παρέμεινε εκτός Play-offs, αλλά δεν κινδύνεψε και με υποβιβασμό.

Κατά την αγωνιστική περίοδο 2012-13, πάντα στα πλαίσια του Πρωταθλήματος της Α' Κατηγορίας της Ε.Σ.Κ.Α. ο Άρης ολοκλήρωσε τις αγωνιστικές του υποχρεώσεις για την κανονική περίοδο στην 3η θέση του βαθμολογικού πίνακα. Στη διαδικασία των Play-Offs, κατόρθωσε να ξεπεράσει αρχικά το εμπόδιο του Προμηθέα Χαλανδρίου, τον οποίο αντιμετώπισε σε 3 συνολικά αγώνες, εφόσον οι δύο ομάδες είχαν από μία νίκη στην κανονική περίοδο (69-74 ήττα, 62-76 νίκη, 63-46 νίκη). Ακολούθως, έχασε το δεύτερο εισιτήριο για τη Γ' Εθνική Κατηγορία από την ομάδα της Πεύκης, αποτέλεσμα που διαμορφώθηκε επίσης μετά από 3 αγώνες (71-64 ήττα, 70-68 νίκη, 70-64 ήττα). Εν τέλει κατετάγη στην 3η θέση της τελικής βαθμολογικής κατάταξης.

Την επόμενη αγωνιστική περίοδο, 2013-14 ο Άρης, έχοντας συγκεντρώσει 20 νίκες και 6 ήττες τερμάτισε στη 2η θέση της τελικής βαθμολογικής κατάταξης της κανονικής περιόδου. Για δεύτερη συνεχόμενη χρονιά απέκτησε το δικαίωμα συμμετοχής στα Play-Offs. Εκεί κατόρθωσε να ξεπεράσει αρχικά το εμπόδιο του Ζωγράφου, το οποίο αντιμετώπισε σε 2 συνολικά αγώνες (77-66 νίκη, 90-97 νίκη), εφόσον οι δύο ομάδες είχαν από μία νίκη στην κανονική περίοδο. Στη σειρά των τελικών, ωστόσο, απέτυχε για ακόμη μια χρονιά να ανέλθει στη Γ' Εθνική, εφόσον ηττήθηκε δύο φορές από τον Προμηθέα Χαλανδρίου (56-55 ήττα, 70-65 ήττα). Εν τέλει κατετάγη στην 3η θέση της τελικής βαθμολογικής κατάταξης. Αξιοσημείωτα οι Άρης και Προμηθέας όχι μόνο είχαν ξαναδιασταυρωθεί στα Play-Offs της περασμένης χρονιάς, αλλά βρέθηκαν επίσης αντιμέτωποι την ίδια περίοδο και στους τελικούς των γυναικείων Play-Offs.

Την επόμενη χρονιά, 2014-15, ο σύλλογος αγωνίστηκε υπό την ηγεσία του Δημήτρη Πρασσά και Μιχάλη Αρβανίτη. Απέναντι σε 13 ακόμη συλλόγους συγκέντρωσε 15 νίκες και 11 ήττες ολοκληρώνοντας τις αγωνιστικές του υποχρεώσεις στην 4η θέση της τελικής βαθμολογίας. Αξιοσημείωτα, λόγω πολλών υποβιβασμών από τη Γ' Εθνική, οι ομάδες της Α' Ε.Σ.Κ.Α. που υποβιβάστηκαν ήταν αρκετές, κάτι που σήμαινε πως η νίκη που πέτυχε την τελευταία αγωνιστική η ομάδα, όχι μόνο την οδήγησε στα Play-Offs, αλλά ταυτόχρονα τη γλύτωσε κι από τον υποβιβασμό. Στον τελικό βαθμολογικό πίνακα της περιόδου ο Άρης βρέθηκε στην 4η θέση, έχοντας ισοβαθμίσει με τον 5ο Α.Ο.Κ. Χαλάνδρι. Στα Play-Offs o Άρης τοποθετήθηκε απέναντι στη Φ.Ε.Α. Ν. Φιλαδέλφειας / Ν. Χαλκηδόνας, με την οποία μοιραζόταν από μία νίκη και μία ήττα στην κανονική περίοδο. Δύο συνεχείς ήττες του (71-59, 74-83) άφησαν τον Άρη εκτός τελικών και οριστικά στην 4η θέση.

Βάσει της προκήρυξης της Ε.Σ.Κ.Α. η ομάδα αναμενόταν να συνεχίσει να αγωνίζεται στο τοπικό Πρωτάθλημα. Ωστόσο, κατόπιν εκτεταμένων ανακατατάξεων στις εθνικές κατηγορίες, η Ελληνική Ομοσπονδία Καλαθοσφαίρισης έστειλε πρόσκληση στον Άρη να αγωνιστεί στη Γ' Εθνική Κατηγορία, την οποία και οι ιθύνοντες του αποδέχτηκαν.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Α.Ο. Άρης Πετρούπολης λαμβάνει μέρος στο Πρωτάθλημα της Γ' Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης. Επίσης έχει δικαίωμα συμμετοχής στο Κύπελλο Ανδρών της Ένωσης Σωματείων Καλαθοσφαίρισης Αττικής.

Έδρα του συλλόγου είναι το Κλειστό Γυμναστήριο Πετρούπολης «Νίκος Παξιμαδάς» χωρητικότητας 2.000 θεατών. Πρόεδρος του διοικητικού συμβουλίου είναι η Ελισάβετ Φάσουρα και γενικός αρχηγός ο Αλέκος Κουρέλης. Έφοροι του ανδρικού τμήματος είναι οι Γιώργος Δερβεντζής και Ιωάννης Καλανίδης. Καθήκοντα πρώτου προπονητή διατηρεί από το Μάιο του 2015 ο Παναγιώτης Κακαλιάς, με συνεργάτη το Νεκτάριο Ρούπακα.

Το ρόστερ του Άρη Πετρούπολης για την αγωνιστική περίοδο 2015-16 συνθέτουν οι παρακάτω αθλητές:

| Α.Ο. Άρης Πετρούπολης - Roster 2015-16 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  |  | Γιάννης Βενιτουράκης | 1 |  |  |
|  |  | Γιώργος Βεντούρης | 1-2 |  |  |
|  |  | Ανδρέας Χρονόπουλος | 2 |  |  |
|  |  | Χάρης Κανελλόπουλος | 3-4 |  |  |
|  |  | Γιώργος Λίτσος | 4-5 |  |  |
|  |  | Τάκης Μπαζιώτης | 2 |  |  |
|  |  | Παναγιώτης Μακρόπουλος | 4-5 |  |  |
|  |  | Παναγιώτης Γραμμένος | 1 |  |  |
|  |  | Στέλιος Δερβεντζής | 1-2 |  |  |
|  |  | Δημήτρης Κότσιας | 3 |  |  |
|  |  | Ανδρέας Καλανίδης | 4 |  |  |
|  |  | Παναγιώτης Παπαδόπουλος | 3-4 |  |  |
|  |  | Διονύσης Αδαμόπουλος | 2 |  |  |
|  |  | Κωνσταντίνος Φασούρας | 5 |  |  |

|  |
| --- |
| Προπονητής: Παναγιώτης Κακαλιάς  |
|  |
| *Ενημέρωση: 30 Ιουλίου 2015* |

Τμήμα καλαθοσφαίρισης γυναικών
------------------------------

### Ιστορική αναδρομή

Την αγωνιστική περίοδο 2008-09 το γυναικείο τμήμα καλαθοσφαίρισης του Άρη Πετρούπολης έλαβε μέρος στο Πρωτάθλημα της Β' Κατηγορίας Γυναικών που διοργάνωσε η Ε.Σ.Κ.Α. ολοκληρώνοντας τις αγωνιστικές του υποχρεώσεις στην 4η θέση της τελικής βαθμολογίας. Την επόμενη χρονιά, 2009-10, πάντα στην ίδια κατηγορία, ο σύλλογος τερμάτισε στην 6η θέση της τελικής κατάταξης. Ο στόχος της ανόδου στην Α' Κατηγορία επετεύχθη την επόμενη περίοδο, 2010-11, κατά την οποία ο Άρης συγκέντρωσε 16 νίκες και 6 ήττες καταλαμβάνοντας την 3η θέση της βαθμολογίας της κανονικής περιόδου. Στη συνέχεια συμμετείχε σε διαδικασία Play-offs όπου ξεπέρασε το εμπόδιο του Γ.Σ. Αμαρουσίου.

Κατά την αγωνιστική περίοδο 2011-12 ο Άρης συμμετείχε στο Πρωτάθλημα της Α' Κατηγορίας Γυναικών της Ε.Σ.Κ.Α. ολοκληρώνοντας τις αγωνιστικές του υποχρεώσεις για την κανονική περίοδο στη 10η θέση του βαθμολογικού πίνακα με απολογισμό 7 νίκες και 15 ήττες. Καθώς βρέθηκε μία θέση πάνω από τη ζώνη του υποβιβασμού εξασφάλισε την επιστροφή του στην ίδια κατηγορία το επόμενο φθινόπωρο.

Την επόμενη χρονιά, 2012-13 ο σύλλογος της Πετρούπολης βρέθηκε στην 4η θέση του τελικού βαθμολογικού πίνακα της κανονικής περιόδου. Έχοντας ήδη ηττηθεί δύο φορές στην κανονική περίοδο από την ομάδα του Περιστερίου, χρειάστηκε μόλις μία επιπλέον ήττα στα Play-Offs από την ίδια ομάδα για να χάσει την πρόκριση στη σειρά των τελικών. Κατόπιν, ο Προμηθέας Χαλανδρίου επικράτησε του Άρη με σκορ 52-42 σε αγώνα κατάταξης, με αποτέλεσμα η ομάδα της Πετρούπολης να καταταγεί 4η στην τελική βαθμολογική κατάταξη.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Α.Ο. Άρης Πετρούπολης διαγωνίστηκε στο Πρωτάθλημα της Α' Κατηγορίας Γυναικών που διοργάνωσε η Ένωση Σωματείων Καλαθοσφαίρισης Αττικής. Έχοντας συγκεντρώσει 17 νίκες και 5 ήττες τερμάτισε στη 2η θέση της τελικής βαθμολογικής κατάταξης της κανονικής περιόδου. Στη διαδικασία των Play-offs κλήθηκε αρχικά να αντιμετωπίσει το Ζωγράφου. Εφόσον στη διάρκεια της κανονικής περιόδου ο Άρης είχε δύο φορές κερδίσει την αντίπαλη ομάδα, χρειάστηκε μόλις μία επιπλέον νίκη για να περάσει στη σειρά των τελικών. Εκεί αγωνίστηκε εναντίον του 4ου στην κανονική περίοδο Προμηθέα Χαλανδρίου, απέναντι στον οποίο είχε μία νίκη και μία ήττα. Κάνοντας το 3-2 στη σειρά (57-55, 40-32, 46-34), ο Άρης τελικά πέτυχε τόσο την κατάκτηση του Πρωταθλήματος όσο και την άνοδο στην Α2 Εθνική Κατηγορία.

Στο θεσμό του Κυπέλλου Γυναικών Ε.Σ.Κ.Α. ο Άρης Πετρούπολης έλαβε μέρος στον τελικό της διοργάνωσης που διεξήχθη στις 2 Μαρτίου 2014 στο Κλειστό Γυμναστήριο Δαΐς. Εκεί γνώρισε την ήττα με σκορ 45-40 από την Αγία Παρασκευή χάνοντας το τρόπαιο. Ήταν η πρώτη φορά που ο σύλλογος συμμετείχε στον τελικό της εν λόγω διοργάνωσης.

Έδρα του συλλόγου είναι το Κλειστό Γυμναστήριο Πετρούπολης «Νίκος Παξιμαδάς». Πρόεδρος του Δ.Σ. είναι η Ελισάβετ Φάσουρα, γενικός αρχηγός ο Αλέκος Κουρέλης και έφορος του τμήματος η Λένα Πέτσα. Καθήκοντα πρώτης προπονήτριας διατηρεί η Ελένη Μίχα με άμεση συνεργάτιδα τη Γεωργία Αγγέλη.

Παραπομπές
----------

1. 1 2  «Οι Ακαδημίες του Άρη Πετρούπολης!»[*νεκρός σύνδεσμος*], άρθρο στον ιστότοπο BasketNet.gr, 10 Μαρτίου 2010.
2. ↑  Α' Κατηγορία Ανδρών Ε.Σ.Κ.Α. 2009-2010, πληροφορίες στον ιστότοπο BasketballStats.gr.
3. 1 2 3  «A" ΕΣΚΑ – 26η αγωνιστική», άρθρο στον ιστότοπο InfoBasket.gr, 12 Απριλίου 2011.
4. ↑  «Α" ΕΣΚΑ – 26η αγωνιστική… Το Κορωπί «έστειλε» στη Γ" Εθνική την Πεντέλη!», άρθρο στον ιστότοπο Infobasket.gr, 10 Απριλίου 2012.
5. ↑  «Ανέβηκε η Πεντέλη!»[*νεκρός σύνδεσμος*] άρθρο στον ιστότοπο Basketnet.gr, 10 Απριλίου 2012.
6. ↑  «Α’ ΕΣΚΑ – 26η αγωνιστική… Πρωταθλητής ο Σπόρτιγκ και άνοδος στη Γ’ εθνική!», άρθρο στον ιστότοπο InfoBasket.gr, 30 Απριλίου 2013.
7. ↑  «Α' ΕΣΚΑ: Άλωσε την Πετρούπολη ο Προμηθέας»[*νεκρός σύνδεσμος*], πληροφορίες στον ιστότοπο Basketworld.gr, 15 Μαΐου 2013.
8. ↑  «Έκανε το μπρέικ ο Άρης Πετρούπολης» Αρχειοθετήθηκε 2014-10-23 στο Wayback Machine. άρθρο στον ιστότοπο Basketblog.gr, 17 Μαΐου 2013.
9. ↑  «Α’ ΕΣΚΑ (πλέι οφ): Πέρασε στον τελικό ο Αρης Πετρούπολης», άρθρο στον ιστότοπο InfoBasket.gr, 22 Μαΐου 2013.
10. ↑  «Πέρασε ο Άρης Πετρούπολης» Αρχειοθετήθηκε 2013-07-16 στο Wayback Machine. άρθρο στον ιστότοπο SuperBasket.gr, 21 Μαΐου 2013.
11. ↑  «Α" ΕΣΚΑ: Εκανε το 2-1 η Πεύκη», άρθρο στον ιστότοπο Infobasket.gr, 27 Μαΐου 2013.
12. ↑  «Α" ΕΣΚΑ: «Εφτάψυχος» ο Αρης Πετρούπολης!», άρθρο στον ιστότοπο Infobasket.gr, 31 Μαΐου 2013.
13. ↑  «Ανέβηκε στην Γ Εθνική η Πεύκη, νίκησε 70-64 τον Άρη Πετρούπολης» Αρχειοθετήθηκε 2013-06-09 στο Wayback Machine. άρθρο στον ιστότοπο SportsHero.gr, 4 Ιουνίου 2013.
14. ↑  «Α’ ΕΣΚΑ: Στη Γ’ Εθνική η Πεύκη!», άρθρο στον ιστότοπο InfoBasket.gr, 3 Ιουνίου 2013.
15. 1 2  «Α" ΕΣΚΑ – 26η αγωνιστική… Στα πλέι οφ», άρθρο στον ιστότοπο InfoBasket.gr, 5 Μαΐου 2014.
16. ↑  «Α" ΕΣΚΑ: Εκανε το 2-1 ο Αρης Πετρούπολης», άρθρο στον ιστότοπο InfoBasket.gr, 12 Μαΐου 2014.
17. ↑  «Στον τελικό ο Άρης Πετρούπολης» Αρχειοθετήθηκε 2014-05-20 στο Wayback Machine. άρθρο στον ιστότοπο SuperBasket.gr, 16 Μαΐου 2014.
18. ↑  «Α" ΕΣΚΑ: Εκανε το 2-1 ο Προμηθέας», άρθρο στον ιστότοπο InfoBasket.gr, 22 Μαΐου 2014.
19. ↑  «Α" ΕΣΚΑ: Στη Γ" Εθνική ο Προμηθέας!», άρθρο στον ιστότοπο InfoBasket.gr, 26 Μαΐου 2014.
20. ↑  «Άρης Πετρούπολης-Προμηθέας ξανά και… ξανά!» Αρχειοθετήθηκε 2016-03-05 στο Wayback Machine. άρθρο στον ιστότοπο SuperBasket.gr, 16 Μαΐου 2014.
21. 1 2 3 4  «Α' ΕΣΚΑ – 26η Αγωνιστική… Νίκη παραμονής για Άρη Πετρούπολης», άρθρο στον ιστότοπο InfoBasket.gr, 4 Μαΐου 2015.
22. ↑  «Στον τελικό των πλέι οφ της Α' ΕΣΚΑ ο Απόλλων» Αρχειοθετήθηκε 2015-09-23 στο Wayback Machine. άρθρο στον ιστότοπο BasketNet.gr, 12 Μαΐου 2015.
23. ↑  «Στον τελικό η Φ.Ε.Α.», δελτίο τύπου στον επίσημο ιστότοπο της Ε.Σ.Κ.Α. 14 Μαΐου 2015.
24. 1 2 3  «Για πρώτη φορά στην Γ' Εθνική!!» Αρχειοθετήθηκε 2016-03-04 στο Wayback Machine. δελτίο τύπου στον επίσημο ιστότοπο του συλλόγου, 15 Ιουλίου 2015.
25. ↑  «Στην Γ' Εθνική και η Νέα Ιωνία...με την Β' ΕΣΚΑ να έχει σειρά ανόδου...» Αρχειοθετήθηκε 2014-10-23 στο Wayback Machine. άρθρο στον ιστότοπο BasketBlog.gr, 29 Ιουλίου 2015.
26. ↑  «Ανέλαβε την Άρη Πετρούπολης ο Κακαλιάς!» Αρχειοθετήθηκε 2014-10-23 στο Wayback Machine. άρθρο στον ιστότοπο BasketBlog.gr, 26 Μαΐου 2015.
27. ↑  «Ο Κακαλιάς στον Αρη Πετρούπολης» Αρχειοθετήθηκε 2016-03-05 στο Wayback Machine. άρθρο στον ιστότοπο SuperBasket.gr, 26 Μαΐου 2015.
28. ↑  «Αποτελέσματα Β ΕΣΚΑ: Πρωταθλήτρια η Δάφνη Δαφνίου!», άρθρο στον ιστότοπο WePlayBall.gr, 27 Απριλίου 2009.
29. ↑  «Αποτελέσματα Β ΕΣΚΑ: Γλέντησαν με την ψυχή τους Κουκουβάουνες, Παπάγος και Θωμάς!», άρθρο στον ιστότοπο WePlayBall.gr, 15 Μαρτίου 2010.
30. ↑  «Αποτελέσματα Β' Ε.Σ.Κ.Α.: Πρωτάθλημα για Αμαζόνες! Play off για τους υπόλοιπους!», άρθρο στον ιστότοπο WePlayBall.gr, 28 Μαρτίου 2011.
31. ↑  «Β' Ε.Σ.Κ.Α. PLAY OFF: Άνοδος για Άρη και προβάδισμα για ΑΕΚ!», άρθρο στον ιστότοπο WePlayBall.gr, 1 Απριλίου 2011.
32. 1 2  «Αποτελέσματα Α’ ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», άρθρο στον ιστότοπο WePlayBall.gr, 19 Μαρτίου 2012.
33. ↑  «Αποτελέσματα Α' ΕΣΚΑ: Απόλυτο φαβορί στα πλέι οφ το Περιστέρι, σούπερ Ζωγράφου στην Πετρούπολη!», άρθρο στον ιστότοπο WePlayBall.gr, 9 Απριλίου 2013.
34. ↑  «Α’ Γυναικών: Στον τελικό το Περιστέρι»[*νεκρός σύνδεσμος*], άρθρο στον επίσημο ιστότοπο της Ε.Σ.Κ.Α. 12 Απριλίου 2013.
35. ↑  «Αποτελέσματα Πλέι ΟΦ Α' ΕΣΚΑ: Τρίτος ο Προμηθέας!», άρθρο στον ιστότοπο WePlayBall.gr, 21 Απριλίου 2013.
36. ↑  «Την τρίτη θέση της Α' ΕΣΚΑ ο Προμηθέας Χαλανδρίου» Αρχειοθετήθηκε 2013-05-05 στο Wayback Machine. άρθρο στον ιστότοπο WomenSports.gr, 21 Απριλίου 2013.
37. 1 2  «Α’ Γυναικών: Πρώτο το Γαλάτσι, διπλή νίκη για Άρη Πετρούπολης», άρθρο στον επίσημο ιστότοπο της Ε.Σ.Κ.Α. 31 Μαρτίου 2014.
38. 1 2  «Αποτελέσματα Πλέι Οφ Α ΕΣΚΑ: Στον τελικό ο Άρης Πετρούπολης!», άρθρο στον ιστότοπο WePlayBall.gr, 3 Απριλίου 2014.
39. 1 2  «Αποτελέσματα Πλέι Οφ Α ΕΣΚΑ: Στην Α2 ο Άρης Πετρούπολης!», άρθρο στον ιστότοπο WePlayBall.gr, 25 Απριλίου 2014.
40. ↑  «Α’ Γυναικών: Νίκη και άνοδος για τον Άρη Πετρούπολης» Αρχειοθετήθηκε 2014-07-02 στο Wayback Machine. άρθρο στον επίσημο ιστότοπο της Ε.Σ.Κ.Α. 24 Απριλίου 2014.
41. ↑  «Αφιέρωμα με δηλώσεις της προπονήτριας & των αθλητριών του Άρη Πετρ. για την άνοδο στην Α2 Νότου» Αρχειοθετήθηκε 2016-03-04 στο Wayback Machine. άρθρο στον ιστότοπο SportsHero.gr, Απρίλιος 2014.
42. ↑  «Ένωση Σωματείων Καλαθοσφαίρισης Αττικής» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
43. ↑  «Κύπελλο Γυναικών: Κυπελλούχος η Αγία Παρασκευή» Αρχειοθετήθηκε 2014-06-27 στο Wayback Machine. άρθρο στον επίσημο ιστότοπο της Ε.Σ.Κ.Α. 2 Μαρτίου 2014.
44. ↑  «Αποτελέσματα Κυπέλλου ΕΣΚΑ: Κυπελλούχος η Αγία Παρασκευή!», άρθρο στον ιστότοπο WePlayBall.gr, 3 Μαρτίου 2014.
45. ↑  «Αφιέρωμα στον τελικό του Κυπέλλου ΕΣΚΑ!», άρθρο στον ιστότοπο WePlayBall.gr, 2 Μαρτίου 2013.
46. ↑  «Η Μίχα στο πόστο της» Αρχειοθετήθηκε 2014-07-14 στο Wayback Machine. άρθρο στον ιστότοπο EBasket.gr, 26 Ιουνίου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Άρης Πετρούπολης, επίσημος ιστότοπος.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Κατηγορίας Ανδρών Ε.Σ.Κ.Α. 2022-2023 |
| --- |
|  |
| 1ος Όμιλος | 
* Άγιος Θωμάς Γουδί
* Α.ΘΛ.Η.Τ.Η.Σ.
* Αχαρνής
* Βριλησσιακός
* Ίρις Πετρούπολης
* Ιωνικός Νέας Φιλαδέλφειας
* Κιβωτός του Κόσμου
* Κούρος Αναβύσσου
* Νικηφόρος Αγίας Βαρβάρας
* Ολυμπιάδα Πετρούπολης
* Παλατιανή
* Τούφα Χαλανδρίου
* Τυφών Κυψέλης
* Χαραυγιακός Ηλιούπολης
 |  |
|  |
| 2ος Όμιλος | 
* Άγιος Νικόλαος Παλλήνης
* Αίολος-Ταύρος
* Αναγέννηση Πετραλώνων
* Άρης Πετρούπολης
* Γλυκά Νερά
* Δόξα Βύρωνος
* Εκπαιδευτήρια Πλάτων
* Ηράκλειο
* Ίλιον
* Κουκουβάουνες
* Μεσόγεια
* Οίον Αγίου Στεφάνου
* Ολυμπιάς Παπάγου
* Προμηθέας Χαλανδρίου
 |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Γυναικών Ε.Σ.Κ.Α. 2021-2022 |
| --- |
|  |
| 1ος Όμιλος | 
* Άγιος Ελευθέριος
* Άμιλλα Περιστερίου
* Άρης Πετρούπολης
* Θρίαμβος Αθηνών Δάφνης
* Ιωνικός Νέας Φιλαδέλφειας
* Νέα Κηφισιά
* Παγκράτι
* Προμηθέας Χαλανδρίου
 |  |
|  |
| 2ος Όμιλος | 
* Άγιος Θωμάς Γουδί
* Αναγέννηση Μαραθώνος
* Άρης Χολαργού
* Δόξα Βύρωνος
* Ένωση Γαλατσίου
* Κρόνος Γέρακα
* Νέα Ιωνία
* Τούφα Χαλανδρίου
 |

 |